Fanirisoa Ernaivo

I Fanirisoa Ernaivo dia vehivavy mpitsara sady mpanao pôlitika malagasy. Teraka tamin' ny taona 1979 tao Antananarivo izy"Fanirisoa Ernaivo, une femme en politique à Madagascar", www.opinion-internationale.com, 9 mars 2021"Fanirisoa Ernaivo, l’icône de l’opposition malgache en exil", mondafrique.com, 24 octobre 2025"Fanirisoa Ernaivo : l’exil qui secoue Tana", lanouvelleafricaine.com. Nianatra lalàna izy ka lasa mpitsara tao amin' ny Minisiteran' ny Fitsarana malagasy sy lasa filohan' ny sendikan' ny mpitasara malagasy. Niditra amin' ny sehatry ny fanaovana pôlitika izy ary efa nilatsaka ho filoham-pirenena tamin' ny taona 2018"Présidentielle 2018 : Fanirisoa Ernaivo a annoncé sa candidature, hier", midi-madagasikara.mg, 2 août 2018. Nanangana ny RMDM Diaspora, izay ivondronan' ny mpanao pôlitika malagasy any ivelany manohitra ny fitondran' i Andry Rajoelina"Présidentielle à Madagascar : «­ Je suis contre la tenue même de cette élection »", www.jeuneafrique.com, 18 septembre 2023. Nalaza izy tamin' ny nampahafantarany ny vahoaka malagasy ny fanananan' ity filoham-pirenena teo aloha ity zom-pirenena frantsay sy tamin' ny nametrahany fitoriana momba izany"A Madagascar, une plainte déposée contre le président Rajoelina pour « atteinte à la sûreté de l’Etat »", www.lemonde.fr, 30 juin 2023. Rehefa niongana ny fitondrana volomboasary dia izy no voatendry ho minisitry ny Fitsarana malagasy"Fanendrena ny mpikambana eo anivon' ny Governemanta  Herintsalama Rajaonarivelo - Iavoloha", TvPlus Live.

 Ny fianakaviany 
Teraka tamin' ny taona 1979 tao Antananarivo i Fanirisoa Ernaivo. Mpampianatra matematika sy fizika ny rainy ary dokotera ny reniny ary namoy ny ray aman-dreniny aloha be izy. Telo ny zanany.

 Mpahay lalàna sy mpitsara malagasy 

 Fianarana lalàna 
Nilofo i Fanirisoa Ernaivo ka nahavita ny fianarana lalàna. Nandray anjara amin' ny fifaninanana hidirana ao amin' ny Ecole de Nationale de la Magistrature et des Greffes (ENMG) izy ary nahavita soa aman-tsara ny fianarany ka tafiditra ao amin' ny tontolon' ny fitsarana malagasy. Nianatra tao amin' ny Centre d'Etudes Diplomatiques et Stratégiques (CEDS) ao Antananarivo sy tao amin' ny Ecole Nationale d'Administration (ENA) any Paris renivohitr' i Frantsa izy, ka izany no fidirany an-tsehatra voalohay amin' ny tontolon' ny pôlitika.

 Mpitsara malagasy 
Nandritra ny asany, noho ny fiofanana momba ny lalàna norantoviny, dia niandraikitra ny asan' ny mpampanoa lefitra (substitut du procureur) i Fanirisoa Ernaivo, avy eo inspektera mpitsara (magistrate inspecteur) tao amin' ny Minisiteran' ny Fitsarana; avy eo mpitsara teo anivon' ny fitsarana ambaratonga voalohany tao Antananarivo.

Izy no vehivavy voalohany filohan' ny Syndicat de la Magistrature de Madagascar (SMM) nanomboka tamin' ny volana Desambra 2016, izay nanohizany ny fitakiana momba ny fahaleovantenan' ny fitsarana malagasy. Efa filohan' ny Solidarité Syndicale de Madagascar (SSM), izay mampivondrona ny sendika rehetra ao amin' ny sehatry ny asam-panjakana sy ny tsy miankina, koa izy« Fanirisoa Ernaivo, une femme en politique à Madagascar », opinion-internationale.com, 9 mars 2021..

 Fanaovana pôlitika 

 Firotsahana amin' ny fanaovana pôlitika 
Tamin' ny taona 2018 i Fanirisoa Ernaivo no lasa anisan' ny mpanao pôlitika malagasy fantatra indrindra eto Madagasikara. Noho ny asam-pitsarana nosahaniny sy ny naha filohan' ny SSM azy dia niditra an-tsehatra teo amin' ny tontolon' ny pôlitika malagasy i Fanirisoa Ernaivo mba hitondra vina vaovao amin' ny fitantanana ny firenena momba ny lafiny lalàna, toekarena, fiarahamonina ary fahaiza-mitantanana.

Tamin' ny taona 2018 i Fanirisoa Ernaivo no nilatsaka ho filoham-pirenena tamin' ny alalan' ny fikambanana "Zanak' i Madagasikara" sy "Parti Travailliste Malagasy" (ZAMA - PATRAM)« Fifidianana ho Filoham-pirenena 7 novambra 2018 ", hcc.gov.mg [arsiva],16 août 2018"Madagascar : premier tour des présidentielles le 7 novembre 2018", la1ere.francetvinfo.fr, "Liste-représentants, candidats et trésoriers de campagne", ceni-madagascar.mg. . Izy no zandriny indrindra tamin' ny mpilatsaka. Tsy lany izy tamin' izay"Résultat de l'éléction présidentielle du 7 Novembre 2018", hcc.gov.mg (arsiva).

Tsy nitsahatra amin' ny fanaovana pôlitika i Fanirisoa Ernaivo, ka tamin' ny taona 2019 izy dia nanangana sy nitarika ny Association pour le Droit et Développement de Madagascar (ADM) mba hampiharany ny faharesen-dahatra nananany manokana tamin' ny alalan' ny fanomezana fanampiana ny olona sahirana.

 Fanenjehana azy sy fanamafisany ny fanoherana 
Nesorina tsy ho anisan' ny mpitsara i Fanirisoa Ernaivo tamin' ny taona 2019 noho ny fiampangana st fanamelohan' ny fitsarana azy noho izy nohevarina fa nankasitraha ny fitsaram-bahoaka nahafaty mpitandro filaminana tany Fenoarivo-Atsinanana tamin' ny fandraisam-pitenenany teo Mahamasina (Antananarivo)  tamin' ny taona 2018. 

Tamin' ny taona 2020 izy dia nanangana ny RMDM Diaspora ("Rodoben' ny Mpanohitra ho an' ny Demokrasia eto Madagasikara am-Pielezana"), niaraka tamin' ny Malagasy mpitarika sy mpanao pôlitika maro hafa any ivelany, ka izy no voafidy ho filohan' izany fikambanana izany.

Tamin' ny taona 2022, niatrika famotorana tany Frantsa izy taorian' ny fangatahana fandroahana azy hody an-tanindrazana nataon' ny manampahefana malagasy. Nolavin' ny fitsarana frantsay io fangatahana io, ary nanamafy ny tsy fandroahana azy.

 Fampahafantara ny maha Frantsay an' i Andry Rajoelina 
Taty amin' ny volana Jona 2023 dia navoakan' i Fanirisoa Ernaivo tao amin' ny tambajotran-tserasera sy nohamafisin' ny haino aman-jery frantsay ny fananan' ny fioham-pirenena Andry Rajoelina zom-pirenena frantsay, na dia efa nivoaka an-gazety ny firesahana momba izany talohan' io fotoana io nefa tsy nisy porofo. Niteraka resabe sy ady hevitra teo amin' ny mpanao pôlitika sy ny mpahay lalàna ary ny mpanaraka ny raharaham-pirenena malagasy izany zavatra izany"Madagascar : polémique sur la nationalité française du président Andry Rajoelina", aa.com.tr, 21 Jona 2023.

 Tontolon' ny fitsarana 
Tamin' ny taona 2025 i Fanirisoa Ernaivo dia nirahin' ny tompon' andraiki-panjakana malagasy hanaraka ny fanadihadiana natao tao Maorisy momba ilay mpandraharaha Mamy Ravatomanga. Tamin' ny 28 Oktobra 2025 no voatendry ho minisitry ny Fitsarana sy Mpitahiry ny Tombo-Kasen' ny Governemanta eto Madagasikara izy.

 Jereo koa 

 Pôlitika eto Madagasikara
 Fifidianana filoham-pirenena malagasy tamin' ny taona 2018
 Malagasy am-pielezana any Frantsa
 RMDM
 Mamy Ravatomanga

 Rohy ivelany 

 "Affaire Ravatomanga : Une ancienne magistrate malgache au cœur d'une enquête financière à Maurice", CNews Info

 Loharano sy fanamarihana 

Sokajy:RMDM
Sokajy:Mpanao_politika_malagasy
sokajy:Teraka tamin'ny taona 1979